Frank Stapleton

Francis Anthony «Frank» Stapleton (født 10. juli 1956 i Dublin) er en irsk tidligere fotballspiller og trener. Han er mest kjent for sin tid som spiller for Arsenal og Manchester United. Han har spilt 71 landskamper for  og scoret 20 mål.

Stapleton kom til Arsenal på lærlingekontrakt i 1972 og debuterte for klubben i 1975. Han spilte tre FA-cupfinaler for Arsenal, blant annet finalen i 1979 mot Manchester United der han scoret et av målene. 

Etter 300 kamper og 108 mål for Arsenal, ble han i 1981 kjøpt opp av Manchester United for 900 000 pund. Her ble han straks en av supporterenes favoritter, og var med på å vinne FA-cupen to ganger, i 1983 og 1985. Stapleton ble historisk da han scoret i finalen i 1983 som den første spilleren som har scoret for to forskjellige lag i forskjellige FA-cupfinaler. Han forlot Old Trafford i 1987 etter 365 kamper og 78 mål for klubben.

Han spilte så for Ajax, Derby County, Blackburn, Aldershot, Huddersfield Town, Le Havre AC og Bradford City. Han var også manager for Bradford. I september 2014 ble Ray Wilkins utnevnt til trener for  med Frank Stapleton som assistenttrener.

Referanser

Eksterne lenker 
 

Irske fotballspillere
Irske fotballtrenere
Spillere i Fotball-EM 1988
Spillere i Fotball-VM 1990
Fotballspillere for Arsenal FC
Fotballspillere for Manchester United FC
Fotballspillere for AFC Ajax
Fotballspillere for RSC Anderlecht
Fotballspillere for Derby County FC
Fotballspillere for Le Havre AC
Fotballspillere for Blackburn Rovers FC
Fotballspillere for Aldershot Town FC
Fotballspillere for Huddersfield Town FC
Fotballspillere for Bradford City AFC
Fotballspillere for Brighton & Hove Albion FC
Fotballtrenere for Bradford City AFC
Fotballtrenere for New England Revolution
Personer fra Dublin
Fødsler i 1956